1993 és 2009 között 128 alkalommal szerepelt a Costa Rica-i válogatottban és 5 gólt szerzett. Bemutatkozására 1993-júniusában került sor egy Panama elleni barátságos mérkőzésen. Hazáját 41 világbajnoki selejtezőn képviselte és végig játszotta mind a 3–3 mérkőzést a 2002-es és a 2006-os világbajnokságon. Részt vett az 1997-es, az 1999-es, a 2001-es és a 2003-as UNCAF-nemzetek kupáján, az 1993-as, az 1998-as, a 2002-es és a 2003-as CONCACAF-aranykupán, illetve az 1997-es, a 2001-es és a 2004-es Copa Américan.